**Iepirkuma procedūras**

**„Eiropas Brīvprātīgā darba uzņēmējorganizāciju, nosūtītājorganizāciju un koordinējošo organizāciju akreditētāja nodrošināšana”**

**identifikācijas Nr. JSPA 2014/17**

**NOLIKUMS**

**(A sadaļa)**

**1. Iepirkuma priekšmets**

**Eiropas Brīvprātīgā darba uzņēmējorganizāciju, nosūtītājorganizāciju un koordinējošo organizāciju akreditētāja nodrošināšana**

**2. Iepirkuma identifikācijas numurs**

Nr.JSPA2014/17

**3. Pasūtītājs**

3.1. Jaunatnes starptautisko programmu aģentūra, NMR Nr.90001825883, adrese: Mūkusalas iela 41, Rīga, LV-1004, tālrunis 67358071; e-pasts: [info@jaunatne.gov.lv](mailto:info@jaunatne.gov.lv); tīmekļa vietne: [www.jaunatne.gov.lv](http://www.jaunatne.gov.lv).

3.2. Kontaktpersona: Rita Kukliča, tālrunis 67356255, e-pasts: [rita.kuklica@jaunatne.gov.lv](mailto:rita.kuklica@jaunatne.gov.lv).

**4. Iepirkuma procedūra, paredzamā Vispārīgās vienošanās summa, līguma termiņš, vieta un vispārīgie nosacījumi.**

4.1. Iepirkuma priekšmets atbilstoši CPV klasifikatoram ir CPV: 79419000-4 – Novērtēšanas konsultāciju pakalpojumi.

4.2. Iepirkumu organizē, piemērojot Publisko iepirkumu likuma 82.pantu un paredzamā kopējā Vispārīgās Vienošanās kopējā summa – līdz 20 000,00 *euro* bez PVN.

4.4. Paredzamais Vispārīgās Vienošanās termiņš: līdz 2015.gada 31.decembrim.

4.5. Vispārīgās Vienošanās izpildes vieta: Latvijas Republika.

4.6. Iepirkumā tiks slēgtas Vispārīgās Vienošanās ar vairākiem nolikuma prasībām atbilstošiem akreditācijas vērtētājiem.

4.7. Pretendentam piedāvājums jāiesniedz par visu apjomu.

4.8. Pretendents var iesniegt tikai vienu piedāvājuma variantu.

**5.Piedāvājuma nodrošinājums**

Piedāvājuma nodrošinājums nav paredzēts.

**6.Valoda, kādā iesniedzami piedāvājumi**

Pretendentu piedāvājumi jāiesniedz drukātā veidā latviešu valodā.

**7. Informācijas apmaiņa un papildu informācijas sniegšana, iespējas iepazīties ar nolikumu**

7.1. Iepirkuma dokumentācija ir pieejama Pasūtītāja tīmekļa vietnē [www.jaunatne.gov.lv](http://www.jaunatne.gov.lv) sadaļā „Par mums” apakšsadaļā „Iepirkumi”.

7.2. Ieinteresētajiem pretendentiem ir tiesības prasīt papildu informāciju par iepirkumu, tajā skaitā, prasīt paskaidrojumus par nolikumu. Šie pieprasījumi iesniedzami rakstveidā Mūkusalas iela 41 (2.stāvs), Rīga, LV-1004 vai iesūtāmi nolikuma 3.2.apakšpunktā norādītajai kontaktpersonai elektroniska dokumenta veidā.

7.3. Pretendenti var iepazīties ar nolikumu Mūkusalas ielā 41, Rīgā, LV-1004 līdz nolikuma 8.1.punktā norādītajam piedāvājumu iesniegšanas brīdim darba dienās no plkst. 8:30 līdz 12:30 un no plkst. 13:00 līdz 17:00, iepriekš piesakoties pa tālruni 67356255.

**8. Piedāvājuma iesniegšanas laiks un vieta**

8.1. Pretendenti piedāvājumus var iesniegt līdz **2014.gada 24.septembrim plkst.16.30.**

8.2. Piedāvājumam jābūt piegādātam Pasūtītājam Mūkusalas ielā 41, Rīgā, LV-1004, līdz Nolikuma 8.1.apakšpunktā noteiktajam termiņam personīgi vai pasta sūtījumā. Pasta sūtījumam jābūt nogādātam šajā punktā norādītajā adresē līdz augstākminētajam termiņam.

8.3.Piedāvājumus, kuri saņemti pēc Nolikuma 8.1. apakšpunktā norādītā iesniegšanas termiņa beigām, Pasūtītāja atbildīgā persona reģistrē un marķē ar atzīmi „NOKAVĒTS”, un piedāvājumu neatvērtā veidā atdod vai nosūta atpakaļ iesniedzējam.

8.4. Pretendents var atsaukt vai mainīt savu piedāvājumu līdz nolikuma 8.1. apakšpunktā noteiktā termiņa beigām. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības iepirkuma procedūrā. Piedāvājuma mainīšanas gadījumā par piedāvājuma iesniegšanas laiku tiks uzskatīts atkārtotā piedāvājuma iesniegšanas brīdis.

8.5. Pretendents, iesniedzot piedāvājumu, var pieprasīt no atbildīgās personas apliecinājumu tam, ka piedāvājums saņemts (ar norādi par piedāvājuma saņemšanas laiku).

**9. Piedāvājuma noformēšana**

9.1. Piedāvājuma dokumentus izstrādā atbilstoši Ministru kabineta 28.09.2010. noteikumu Nr. 916 „Dokumentu izstrādāšanas un noformēšanas kārtība” prasībām.

9.2. Visiem piedāvājuma dokumentiem jābūt cauršūtiem vienā sējumā, ar numurētām lapām. Uz piedāvājuma sējuma jābūt norādei iepirkuma procedūra ***„***EiropasBrīvprātīgā darba uzņēmējorganizāciju, nosūtītājorganizāciju un koordinējošo organizāciju akreditācijas vērtētāja

nodrošināšana*”*, identifikācijas Nr. JSPA 2014/17.

9.3. Pretendenta iesniegtiem dokumentiem ir jābūt skaidri salasāmiem, bez iestarpinājumiem vai labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, bez iestarpinājumiem, dzēsumiem, svītrojumiem, labojumiem vai matemātiskām kļūdām. Ja labojumi ir izdarīti, tiem jābūt atrunātiem normatīvajos aktos noteiktajā kārtībā.

9.4. Piedāvājums jāiesniedz aizlīmētā un aizzīmogotā aploksnē, uz kuras norādīts:

9.4.1. iepirkuma nosaukums;

9.4.2. iepirkuma identifikācijas numurs;

9.4.3. uzraksts – norāde „Neatvērt līdz piedāvājumu atvēršanas sanāksmei”;

9.4.4. pretendenta nosaukums (fiziskai personai jānorāda vārds un uzvārds) un adrese.

9.5. Piedāvājuma dokumentiem jābūt caurauklotiemkopā tā, lai dokumentus nebūtu iespējams atdalīt. Diegus stingri jānostiprina ar papīra lapiņu. Cauršūtos dokumentus jāapstiprina ar pretendenta vai tās pilnvarotās personas parakstu, norādot lapu skaitu. Dokumentu lapaspusēm jābūt secīgi sanumurētām, un numerācijai jāatbilst pievienotajam satura rādītājam.

9.6. Piedāvājumu paraksta pretendents vai tā pilnvarota persona.

9.7. Piedāvājumi netiek atdoti atpakaļ pretendentiem, izņemot nolikuma 8.3.apakšpunktā noteiktajā gadījumā.

9.8. Iesniedzot piedāvājumu, pretendents pilnībā pieņem visus nolikumā ietvertos noteikumus.

9.9. Pēc piedāvājumu atvēršanas pretendents nedrīkst savu piedāvājumu labot vai grozīt.

9.10. Pretendentam ir jāiesniedz 1 (viens) piedāvājuma eksemplārs.

9.11. Ja piedāvājumu iesniedz personu grupa, piedāvājuma pieteikumu un citus dokumentus paraksta visas personas, kas ietilpst personu grupā.

9.12. Pretendenta atlases dokumentus un tehnisko dokumentāciju var iesniegt arī citā valodā, ja tiem ir pievienots pretendenta apliecināts tulkojums latviešu valodā. Pretendents ir atbildīgs par jebkuriem kļūdainiem dokumentu tulkojumiem. Tulkojuma apliecinājums ietver:

9.12.1. norādi “TULKOJUMS PAREIZS”;

9.12.2. pretendenta vai tā pārstāvja parakstu un paraksta atšifrējumu;

9.12.3. apliecinājuma vietas nosaukumu un datumu.

**10. Prasības pretendentiem**

10.1. Pretendents var būt fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā sniegt pakalpojumu un kurš ir iesniedzis piedāvājumu.

10.2. Pretendents ir reģistrēts atbilstoši Latvijas Republikas vai ārvalstu normatīvo aktu prasībām. Ja piedāvājumu iesniedz personu apvienība un uz piedāvājuma iesniegšanas brīdi tā nav reģistrēta kā personu apvienība, piedāvājumā ir jāiesniedz apliecinājums par apņemšanos uz Vispārīgās Vienošanos parakstīšanas brīdi izveidot personu apvienību, kas būs solidāri atbildīga par Vispārīgās Vienošanos izpildi.

Ja pretendents ir fiziska persona un tā nav pašnodarbinātas personas statusā, tad piedāvājumam jāpievieno pretendenta apliecinājums, par to, ka gadījumā, ja pretendents tiks atzīts par uzvarētāju iepirkumā, viņš apņemas 2 nedēļu laikā reģistrēties Valsts ieņēmumu dienestā kā pašnodarbināta persona.

10.3. Attiecībā uz Pretendentu nav iestājies neviens no minētajiem apstākļiem:

10.3.1. pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

10.3.2. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro.*

**11. Atlases prasības pretendentiem**

**11.1.** Pretendentam jāatbilst vismaz diviem atlases kritērijiem:

**11.1.1.** praktiskā pieredze neformālās izglītības jomā ne mazāka kā trīs gadi;

**11.1.2.** pieredze kā Eiropas Brīvprātīgā darba projektu mentoram vai koordinatoram vai brīvprātīgā darba uzdevumu uzdevējam/pārraudzītājam ne mazāka kā viens gads;

**11.1.3.** iepriekšēja dalība Eiropas Brīvprātīgā darba projektā kā brīvprātīgajam;

**11.1.4.** cita būtiska ar brīvprātīgo darbu saistīta iepriekšējā pieredze (piemēram, dalība citos brīvprātīgā darba projektos, brīvprātīgā darba projektu vērtēšana).

**12. Pretendentam savā piedāvājumā ir jāiesniedz šādi dokumenti**

12.1. Komercreģistra vai līdzvērtīgas saimniecisko darbību reģistrējošas iestādes Latvijā vai ārvalstīs izdotas reģistrācijas apliecības kopija. Ja pretendents ir fiziska persona un tā nav pašnodarbinātas personas statusā, tad piedāvājumam jāpievieno pretendenta apliecinājums, par to, ka gadījumā, ja pretendents tiks atzīts par uzvarētāju iepirkumā, viņš apņemas 2 nedēļu laikā reģistrēties Valsts ieņēmumu dienestā kā pašnodarbināta persona.

12.2. Pieteikuma vēstule (nolikuma pielikums Nr.2). Pieteikumu paraksta Pretendents vai tā pilnvarota persona.

12.3. Pilnvara (vai cits dokuments), kas apliecina piedāvājumu parakstījušās personas tiesības uzņemties saistības pretendenta vārdā (attiecināms tikai uz juridiskām personām).

12.4. Iepirkuma piedāvājums, kuram pilnībā jāatbilst Nolikuma B sadaļai „Tehniskā specifikācija” un C sadaļai „Pieteikuma veidlapa”.

12.5. Personu apvienības gadījumā papildus jāiesniedz:

12.5.1. pilnvara par personu apvienības izvirzīto pārstāvi, kas pārstāv personu apvienību iepirkumā un personu apvienības vārdā ir pilnvarota parakstīt visu iepirkuma dokumentāciju;

12.5.2. informācija par personu apvienībā ietilpstošajiem dalībniekiem: dalībnieka nosaukums, reģistrācijas numurs, adrese, kontaktpersona un tās tālruņa numurs;

12.5.3. visu personu apvienības dalībnieku parakstīta saistību raksta (protokola, vienošanās, līguma vai cita dokumenta) kopija, kurā norādīts personu apvienības dalībnieku atbildības sadalījums procentos, kā arī, ka personu apvienības dalībnieki ir vienojušies par personālsabiedrības līguma noslēgšanu un sabiedrības dibināšanu iepirkuma uzvaras gadījumā;

12.5.4. reģistrācijas apliecības kopiju par katru piesaistīto ārvalstīs reģistrēto personu apvienības dalībnieku.

12.5.5. apliecinājums par apņemšanos uz līguma noslēgšanas brīdi izveidot personu apvienību, kas būs solidāri atbildīga par līguma izpildi, ja uz piedāvājuma iesniegšanas brīdi personu apvienību nav reģistrēta.

12.6. Atbilstoši Publisko iepirkumu likuma 8.2 pantā noteiktajam, par Pretendentu, kuram būtu piešķiramas līguma slēgšanas tiesības, Pasūtītājs, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst Publisko iepirkumu likuma 8.2 pantā noteikto informāciju no šā panta septītajā daļā norādītajām iestādēm. Ja pretendents ir ārvalstī reģistrēts vai ārvalstī pastāvīgi dzīvojošs, Pasūtītājs pieprasa, lai tas iesniedz attiecīgās ārvalsts kompetentās institūcijas izziņu, kas apliecina, ka uz to neattiecas šā panta piektajā daļā noteiktie gadījumi.

**13.** **Piedāvājuma vērtēšana un lēmuma pieņemšana**

13.1. Iepirkumu komisija izvērtē piedāvājumu atbilstību noformējuma prasībām (nolikuma 9.punkts). Neatbilstoši piedāvājumi no tālākas vērtēšanas var tikt izslēgti.

13.2. Iepirkumu komisija izvērtē pretendenta piedāvājuma atbilstību prasībām (nolikuma 10.,11.punkts). Neatbilstoši piedāvājumi no tālākas vērtēšanas tiks izslēgti.

13.4. No prasībām atbilstošajiem piedāvājumiem izvēlēsies pretendentus, kuru pieredze atbilst atlases prasībām un Pasūtītāja vajadzībām saskaņā ar Tehnisko specifikāciju.

13.5. Piedāvājumu vērtēšanas un izvēles kritērijs ir nolikuma prasībām atbilstošs piedāvājums.

13.6. Par komisijas pieņemto lēmumu visi pretendenti tiks informēti 3 (trīs) darba dienu laikā pēc lēmuma pieņemšanas.

1. pielikums

Iepirkuma „Brīvprātīgā darba

uzņēmējorganizāciju, nosūtītājorganizāciju

un koordinējošo organizāciju akreditētāja

nodrošināšana”

NOLIKUMAM

identifikācijas Nr. JSPA2014/17

**Tehniskā specifikācija (B sadaļa)**

**Pakalpojuma vispārējs apraksts**

1. Pakalpojums: pēc Pasūtītāja norādījuma izvērtēt jauno un pārakreditējamo uzņēmējorganizāciju/nosūtītājorganizāciju/koordinējošo organizāciju (turpmāk – organizāciju) akreditācijas pieteikumus un to atbilstību Eiropas Savienības programmas „Erasmus+” (turpmāk – programma „Erasmus+”) projektu veidam „Eiropas Brīvprātīgais darbs” (turpmāk – pakalpojums) un sniegt par minēto atzinumu.

2) Akreditētājaatlīdzība (ieskaitot nodokļus) tiek noteikta saskaņā ar šādām Pasūtītāja noteiktām likmēm:

|  |  |  |  |  |
| --- | --- | --- | --- | --- |
| Attālums no akreditētāja [[1]](#footnote-1) dzīves vietas (līgumā norādītās) līdz akreditācijas vietai (abos virzienos kopā km)[[2]](#footnote-2) | Akreditējamo iestāžu skaits (1 dienas laikā) | | | |
| 1 iestāde  (*euro*) | 2 iestādes  (*euro*) | 3 iestādes  (*euro*) | 4 iestādes  (*euro*) |
| līdz 20 km | 34 | 60 | 85 | 112 |
| 21 līdz 50 km | 37 | 64 | 89 | 114 |
| 51 līdz 100 km | 43 | 68 | 94 | 120 |
| 101 līdz 150 km | 49 | 76 | 101 | 126 |
| 151 līdz 200 km | 55 | 80 | 106 | 131 |
| 201 līdz 300 km | 68 | 94 | 120 | 144 |
| 301 līdz 400 km | 85 | 112 | 137 | 162 |
| 401 līdz 500 km | 112 | 137 | 162 | 188 |
| 501 līdz 600 km | 128 | 154 | 179 | 205 |
| 601 līdz 700 km | 144 | 170 | 197 | 222 |

3) Vispārīgā vienošanās tiks slēgta ar visiem pretendentiem, kuri būs atbilstoši nolikumā noteiktajām prasībām. Vispārīgās vienošanās noslēgšana negarantē akreditētājapakalpojumu izmantošanu. Katra konkrēta akreditētājapakalpojuma izmantošana un apjoms būs saistīts ar iesniegto akreditācijas pieteikumu skaitu.

Pielikums Nr.2

Iepirkuma „Brīvprātīgā darba

uzņēmējorganizāciju, nosūtītājorganizāciju

un koordinējošo organizāciju akreditētāja

nodrošināšana”

NOLIKUMAM

identifikācijas Nr. JSPA2014/17

**PIETEIKUMA VEIDLAPA**

**(C sadaļa)**

(ja Pretendents ir juridiska persona, tad Pieteikuma veidlapa aizpildāma

par katru pakalpojuma sniegšanā iesaistīto fizisko personu (akreditētāju))

1. **Vispārīga informācija par pretendentu (akreditētāju)**

|  |  |
| --- | --- |
| Vārds |  |
| Uzvārds |  |
| Nodokļu maksātāja Nr. |  |
| Pārstāvētās institūcijas/organizācijas nosaukums (ja attiecināms) |  |
| Pārstāvētās institūcijas/organizācijas adrese (ja attiecināms) |  |
| Ieņemamais amats (ja attiecināms) |  |
| Mobilā tālruņa numurs |  |
| Elektroniskā pasta adrese |  |

1. **Pretendenta pieredze**

|  |  |
| --- | --- |
| Lūdzu, aprakstiet savu atbilstību šiem kritērijiem: |  |
| **Praktiskā pieredze neformālās izglītības jomā** (lūdzam norādīt konkrētas aktivitātes, pretendenta pienākumus un lomu, aktivitāšu/pieredzes ilgumu) |  |
| **Iepriekšēja pieredze kā Eiropas Brīvprātīgā darba projektu mentoram vai koordinatoram vai brīvprātīgā darba uzdevumu uzdevējam/pārraudzītājam** (lūdzam norādīt projekta nosaukumu, numuru, pretendenta pienākumus un lomu, darbības ilgumu) |  |
| **Iepriekšēja dalība Eiropas Brīvprātīgā darba projektā kā brīvprātīgajam** (lūdzam norādīt projekta nosaukumu, numuru, pretendenta pienākumus un lomu, projekta ilgumu) |  |
| **Cita būtiska ar brīvprātīgo darbu saistīta iepriekšēja pieredze, piemēram, dalība citos brīvprātīgā darba projektos, brīvprātīgā darba projektu vērtēšana, u.c.** (lūdzam norādīt konkrētas aktivitātes, to ilgumu un pretendenta pienākumus un lomu) |  |
| Jūsu motivācija kļūt par akreditētāju |  |

Ar šo apliecinu, ka:

-Vispārīgās vienošanās darbības laikā nebūšu iesaistīts programmas „Jaunatne darbībā”/programmas „Erasmus+” projektu veida „Eiropas Brīvprātīgais darbs” iesniegto projektu vērtēšanā un/vai īstenošanā ( nebūšu Eiropas Brīvprātīgā darba projekta koordinators, likumiskais pārstāvis, mentors un kā citādāk iesaistīts projekta īstenošanā)[[3]](#footnote-3);

-visa šajā pieteikuma veidlapā sniegtā informācija ir patiesa.

Pretendenta vārds, uzvārds:

Paraksts:

Vieta, datums

Pielikums Nr.3

Iepirkuma „Brīvprātīgā darba

uzņēmējorganizāciju, nosūtītājorganizāciju

un koordinējošo organizāciju akreditētāja

nodrošināšana”

NOLIKUMAM

identifikācijas Nr. JSPA2014/17

# **Vispārīgās Vienošanās Nr.\_\_\_\_\_\_\_**

Rīga 2014.gada \_\_\_\_\_\_\_\_

**Jaunatnes starptautisko programmu aģentūra,** NMR Nr.90001825883 (turpmāk – Pasūtītājs), tās direktora \_\_\_\_\_\_\_\_ personā, kura rīkojas uz Ministru kabineta 2012.gada 11.decembra noteikumu Nr.863 „Jaunatnes starptautisko programmu aģentūras nolikums” pamata, no vienas puses,

un

**\_\_\_\_\_\_\_\_\_\_\_\_\_** (turpmāk– Izpildītājs), adrese: \_\_\_\_\_\_\_\_\_\_, no otras puses (Pasūtītājs un Izpildītājs kopā saukti Līdzēji), izrādot brīvu un nepiespiestu gribu, bez maldiem, spaidiem un viltus, ievērojot Pasūtītāja veikto iepirkumu Brīvprātīgā darba uzņēmējorganizāciju, nosūtītājorganizāciju un koordinējošo organizāciju akreditācijas vērtētāja nodrošināšana”, ident.Nr.JSPA2014/17, noslēdz šādu līgumu (turpmāk – Vispārīgās Vienošanās):

1. **Vispārīgās Vienošanās priekšmets**
   1. 1.1. Izpildītājs apņemas pēc Pasūtītāja norādījuma izvērtēt jauno un pārakreditējamo uzņēmējorganizāciju/nosūtītājorganizāciju/koordinējošo organizāciju (turpmāk – organizāciju) akreditācijas pieteikumus un to atbilstību Eiropas Savienības programmas „Erasmus+” (turpmāk – programma „Erasmus+”) projektu veidam „Eiropas Brīvprātīgais darbs” (turpmāk – Pakalpojums) un sniegt par minēto atzinumu.
2. **Izpildītāja pienākumi un tiesības**
   1. 2.1. Izpildītājs apņemas pēc Pasūtītāja norādījuma izvērtēt organizāciju iesniegtos akreditācijas pieteikumus.
   2. 2.2. Izpildītājs līdz visā Vispārīgās Vienošanās pielīgto saistību izpildei apņemas būt pašnodarbinātas personas statusā, t.i. reģistrējies Valsts ieņēmumu dienestā kā pašnodarbināta persona.
   3. 2.3. Izpildītājs apņemas Pasūtītāja noteiktajā termiņā:

2.3.1. attiecībā uz uzņēmējorganizāciju – apmeklēt konkrēto uzņēmējorganizāciju un izvērtēt akreditācijas pieteikuma saturisko atbilstību reālajai situācijai uzņēmējorganizācijā;

2.3.2. attiecībā uz nosūtītājorganizāciju – tikties ar nosūtītājorganizācijas pārstāvi pie Pasūtītāja;

2.3.3. attiecībā uz koordinējošo organizāciju – tikties ar koordinējošās organizācijas pārstāvi pie Pasūtītāja un objektīvi izvērtēt organizācijas spēju un pieredzi projektu vadībā. Gadījumā, ja koordinējošās organizācijas akreditācijas pieteikumu organizācija ir iesniegusi pirmo reizi vai kādos problemātiskos gadījumos, Izpildītājam ir tiesības to apmeklēt;

2.3.4. intervēt uzņēmējorganizācijas vadītāju vai citas par Eiropas Brīvprātīgo darbu atbildīgās personas, vai nosūtītājorganizācijas vai koordinējošās organizācijas pārstāvi;

* 1. 2.3.5. izvērtēt organizācijas akreditācijas pieteikumu, intervijas laikā aizpildot Pasūtītāja izstrādātu pārbaudes lapu, un sniegt atzinumu par akreditācijas pieteikuma atbilstību programmas „Erasmus+” projektu veida „Eiropas Brīvprātīgais darbs” pamatnostādnēm (tajā skaitā, Eiropas Brīvprātīgā darba hartai un Eiropas Brīvprātīgā darba akreditācijas vadlīnijām) un par akreditācijas pieteikuma noraidīšanu vai apstiprināšanu.
     1. 2.3.6. vienas nedēļas laikā pēc tikšanās elektroniski nosūtīt aizpildītu pārbaudes lapu Pasūtītāja kontaktpersonai un aizpildīt informāciju par akreditācijas pieteikuma izvērtēšanu Pasūtītāja sistēmā „Online Expert Evaluation Tool” (OEET). Ja OEET sistēmā no Izpildītāja un Pasūtītāja neatkarīgu iemeslu dēļ informāciju nevar aizpildīt, Izpildītājs aizpilda informāciju par akreditācijas pieteikuma izvērtēšanu tikai pārbaudes lapā.
  2. 2.4. Nepieciešamības gadījumā Izpildītājs apņemas precizēt atzinumu un tā gala versiju elektroniski nosūtīt Pasūtītāja kontaktpersonai ne vēlāk kā 3 (trīs) darbdienu laikā pēc attiecīga Pasūtītāja kontaktpersonas pieprasījuma.

2.5. Pēc Pasūtītāja apstiprinājuma par Izpildītāja atzinuma izskatīšanu un akceptēšanu, Izpildītājs ne vēlāk kā 10 (desmit) darbdienu laikā iesniedz Pasūtītājam nodošanas - pieņemšanas aktu un rēķinu.

* 1. 2.6. Izpildītājs apņemas kvalitatīvi un savlaicīgi veikt pienākumus, ievērojot Pasūtītāja prasības un citus norādījumus.
  2. 2.7. Izpildītājam ir tiesības atbilstoši kompetencei pieprasīt un saņemt no Pasūtītāja informāciju, kas nepieciešama Pakalpojuma izpildei.
  3. 2.8. Izpildītājs apņemas bez Pasūtītāja rakstveida piekrišanas nepavairot, neizpaust un nekādā veidā nenodot trešajām personām no Pasūtītāja saņemto informāciju vai dokumentu saturu.
  4. 2.9. Ja Vispārīgās Vienošanās izpildes laikā Izpildītājs iesaistās programmas „Erasmus+” projektu veida „Eiropas Brīvprātīgais darbs” iesniegto projektu izvērtēšanas komisijā vai projektu īstenošanā, viņš apņemas nekavējoties rakstveidā informēt Pasūtītāju un atteikties no turpmākas Pakalpojuma izpildes.

**3. Pasūtītāja tiesības un pienākumi**

* 1. 3.1. Pasūtītājs apņemas pēc organizāciju akreditācijas pieteikuma saņemšanas informēt Izpildītāju par akreditācijas pieteikuma izvērtēšanas nepieciešamību.
  2. 3.2. Pasūtītājs apņemas 3 (trīs) darbdienas pirms Izpildītāja noteiktā organizācijas apmeklējuma laika, nodot Izpildītājam organizācijas akreditācijas pieteikumu nosūtot to uz Izpildītāja norādīto elektroniskā pasta adresi.
  3. 3.3. Pasūtītāja kontaktpersona 2 (divu) darbdienu laikā pēc Izpildītāja atzinuma saņemšanas izskata to un:
  4. 3.3.1. ja nav nepieciešamības veikt precizējumus, akceptē to un elektroniski paziņo Izpildītājam.
  5. 3.3.2. ja ir nepieciešamība precizēt Izpildītāja atzinumu, informē Izpildītāju, norādot nepieciešamos precizējumus.
  6. 3.4. Pasūtītājs, pamatojoties uz Izpildītāja atzinumu par organizācijas akreditācijas pieteikuma atbilstību programmas „Erasmus+” projektu veida „Eiropas Brīvprātīgais darbs” pamatnostādnēm (tajā skaitā, Eiropas Brīvprātīgā darba hartai un Eiropas Brīvprātīgā darba akreditācijas vadlīnijām), pieņem galīgo lēmumu par organizācijas akreditācijas pieteikuma apstiprināšanu vai noraidīšanu.
  7. 3.5. Pasūtītājs apņemas savlaicīgi informēt Izpildītāju par jebkurām izmaiņām saistībā ar organizācijas akreditācijas pieteikuma izvērtēšanu.
  8. 3.6. Pasūtītājs patur tiesības pārbaudīt Izpildītāja iesniegtajā nodošanas - pieņemšanas aktā norādīto maršrutu no viņa dzīves vietas līdz pakalpojuma sniegšanas vietai un atpakaļ tīmekļa vietnē: <http://maps.google.com/maps?hl=lv&tab=wl>. Nesakritību gadījumā Līdzēji koriģē nodošanas – pieņemšanas aktu.
  9. 3.7. Pasūtītājs apņemas Izpildītājam veikt samaksu saskaņā ar Vispārīgās Vienošanās noteikumiem par atbilstoši Vispārīgās Vienošanās prasībām kvalitatīvi, precīzi un savlaicīgi veiktajiem pienākumiem.

**4. Norēķinu kārtība**

4.1. Par kvalitatīvi un laikus izpildītu Pakalpojumu Pasūtītājs apņemas samaksāt Izpildītājam atlīdzību saskaņā ar Vispārīgās Vienošanās 1.pielikumā noteiktajiem izcenojumiem, ieskaitot nodokļus.

4.2. Izpildītāja pienākumi uzskatāmi par izpildītiem, ja noteiktā termiņā ir veikta organizācijas akreditācijas pieteikuma izvērtēšana, ir sagatavots atzinums par tās akreditācijas pieteikumu un abi Līdzēji ir parakstījuši nodošanas – pieņemšanas aktu, kā arī ja Izpildītājs iesniedzis rēķinu Pasūtītājam.

4.3. Pasūtītājs, saskaņā ar Vispārīgās Vienošanās 4.2.punktu, 10 darbdienu laikā pēc Pakalpojuma izpildes un rēķina saņemšanas apņemas veikt tā apmaksu, veicot pārskaitījumu uz Vispārīgās Vienošanās norādīto Izpildītāja kredītiestādes kontu.

**5. Vispārīgās Vienošanās** **termiņš**

5.1. Līgums ir spēkā **līdz 2015. gada 31.decembrim**.

**6. Līguma darbības periods un izmaiņas**

6.1. Vispārīgās Vienošanos vienpusēji var lauzt katrs no Līdzējiem, rakstiski par to brīdinot otru Līdzēju 30 (trīsdesmit) dienas iepriekš.

6.2. Vispārīgās Vienošanās var tikts grozīta pēc Līdzēju vienošanās rakstveidā un ir Vispārīgās Vienošanās neatņemama sastāvdaļa.

6.3. Pasūtītājs ir tiesīgs vienpusēji lauzt Vispārīgās Vienošanās, ja:

6.3.1. Izpildītājs regulāri (vairāk kā divas reizes) noteiktā Vispārīgās Vienošanās noteiktajā termiņā neveic organizācijas akreditācijas pieteikumu izvērtēšanu un nesagatavo atzinumus;

6.3.2. Izpildītājs neveic savus pienākumus labā kvalitātē.

1. **Nepārvaramas varas apstākļi**
   1. Līdzēji tiek atbrīvoti no atbildības par Vispārīgās Vienošanās nepildīšanu, ja pēc Vispārīgās Vienošanās noslēgšanas rodas nepārvaramas varas apstākļi (turpmāk– Nepārvarama vara), kurus attiecīgais Līdzējs (vai Līdzēji kopā) nevarēja paredzēt, novērst vai ietekmēt. Par Nepārvaramu varu tiek uzskatīti: dabas stihijas, plūdi nelaimes gadījumi, kara darbība, blokāde, civiliedzīvotāju nemieri, trešo personu streiki, sakaru un kredītiestāžu darbības pārtraukumi.
   2. Gadījumā, ja šie apstākļi ilgst ilgāk par 2 (diviem) mēnešiem, tad jebkuram Līdzējam ir tiesības vienpusīgā kārtā pārtraukt Vispārīgās Vienošanos, nesedzot otrai pusei zaudējumus.
   3. Katrs no Līdzējiem, kuru Vispārīgās Vienošanās ietvaros ietekmē Nepārvarama vara, 3 (trīs) darba dienu laikā par to paziņo otram Līdzējam.

**8. Citi noteikumi**

* 1. Ar Vispārīgās Vienošanās parakstīšanas brīdi visas iepriekšējās vienošanās attiecībā uz Vispārīgās Vienošanās, neatkarīgi no tā, vai tās izdarītas mutvārdos vai rakstveidā, zaudē juridisku spēku.
  2. Nevienam no Līdzējiem nav tiesību nodot no Vispārīgās Vienošanās izrietošās saistības trešajām personām bez otra Līdzēja rakstveida piekrišanas.
  3. Pasūtītāja kontaktpersona:\_\_\_\_\_\_\_,tālrunis\_\_\_\_,e-pasts: [\_\_\_\_\_\_\_\_\_](mailto:liene.vitola@jaunatne.gov.lv).
  4. Visi Vispārīgās Vienošanās grozījumi ir spēkā tikai tad, ja tie noformēti rakstveidā, ir Līdzēju parakstīti un par Vispārīgās Vienošanās grozījumiem noteikti. Šādi Vispārīgās Vienošanās grozījumi ar to parakstīšanas brīdi kļūst par Vispārīgās Vienošanās neatņemamu sastāvdaļu.
  5. Visi paziņojumi, kuri ir būtiski Vispārīgās Vienošanās saistību izpildes sakarā, Līdzējiem ir jānosūta uz Vispārīgās Vienošanās norādītajām adresēm ierakstītās vēstulēs vai iesniedzot tās personīgi, taču informācijas apmaiņai Līdzēji var izmantot elektroniskos sakaru līdzekļus: e – pastu, faksu vai sazināties telefoniski.
  6. Visus strīdus, kas rodas starp abiem Līdzējiem, risina sarunu ceļā. Ja Līdzēji vienošanos nepanāk, strīdus izskata Latvijas Republikas normatīvajos aktos paredzētajā kārtībā.
  7. Ja kāds no Vispārīgās Vienošanās punktiem neparedzētu apstākļu dēļ tiek atzīts par spēkā neesošu vai Latvijas Republikas normatīviem aktiem neatbilstošu, tas neietekmē citu Vispārīgās Vienošanās pielīgto saistību izpildi, kuras netiek skartas sakarā ar normatīvo aktu izmaiņām. Šādā gadījumā Pusēm ir pienākums veikt visas nepieciešamās darbības, lai noformētu Vispārīgās Vienošanās attiecīgo punktu atbilstoši spēkā esošo normatīvo aktu prasībām.
  8. Vispārīgās Vienošanās ir sagatavots uz 6 (sešām) lapām, tajā skaitā, Vispārīgās Vienošanās pielikumi, kas ir neatņemama Vispārīgās Vienošanās sastāvdaļa, 2 (divos) identiskos eksemplāros latviešu valodā, no kuriem viens ir Pasūtītājam un otrs – Izpildītājam.

**9.Pušu rekvizīti**

|  |  |  |
| --- | --- | --- |
| **Pasūtītājs** | **Izpildītājs** | |
| Jaunatnes starptautisko programmu aģentūra |  | |
| Mūkusalas iela 41, Rīga, LV -1004 |  | |
| NMR Nr.90001825883 |  | |
| Bankas rekvizīti: Valsts Kase |  | |
| TRELLV22 |  | |
| Konts: LV86TREL2150619031000 |  | |
| \_\_\_\_\_\_\_\_\_\_\_\_\_\_\_\_/\_\_\_\_\_\_\_\_/  (paraksts) | \_\_\_\_\_\_\_\_\_\_\_\_\_\_\_\_/ \_\_\_\_\_\_\_\_/  (paraksts) |

**1.pielikums**

2014.gada \_\_\_\_\_\_\_ Nr.\_\_\_\_\_\_\_\_\_

**Pakalpojuma cenrādis**

|  |  |  |  |  |
| --- | --- | --- | --- | --- |
| Attālums no akreditācijas vērtētāja[[4]](#footnote-4) dzīves vietas (Vispārīgās Vienošanās norādītās) līdz akreditācijas vietai (abos virzienos kopā km)[[5]](#footnote-5) | **Akreditējamo iestāžu skaits (1 dienas laikā)** | | | |
| 1 iestāde  (EUR) | 2 iestādes  (EUR) | 3 iestādes  (EUR) | 4 iestādes  (EUR) |
| līdz 20 km | 34 | 60 | 85 | 112 |
| 21 līdz 50 km | 37 | 64 | 89 | 114 |
| 51 līdz 100 km | 43 | 68 | 94 | 120 |
| 101 līdz 150 km | 49 | 76 | 101 | 126 |
| 151 līdz 200 km | 55 | 80 | 106 | 131 |
| 201 līdz 300 km | 68 | 94 | 120 | 144 |
| 301 līdz 400 km | 85 | 112 | 137 | 162 |
| 401 līdz 500 km | 112 | 137 | 162 | 188 |
| 501 līdz 600 km | 128 | 154 | 179 | 205 |
| 601 līdz 700 km | 144 | 170 | 197 | 222 |

**2.pielikums**

2014.gada \_\_\_\_\_\_\_\_\_\_\_\_\_\_\_

**NODOŠANAS PIEŅEMŠANAS AKTS**

**Jaunatnes starptautisko programmu aģentūra,** NMR Nr.90001825883 (turpmāk – Pasūtītājs), tās direktora \_\_\_\_\_\_\_\_\_ personā, kas rīkojas uz Ministru kabineta 2012.gada 11.decembra noteikumu Nr.863 „Jaunatnes starptautisko programmu aģentūras nolikums” pamata, no vienas puses,

un

**\_\_\_\_\_\_\_\_\_\_\_\_\_\_**(turpmāk– Izpildītājs), dzīvojošs \_\_\_\_\_\_\_\_\_\_ no otras puses (Pasūtītājs un Izpildītājs kopā saukti Līdzēji), izrādot brīvu un nepiespiestu gribu, bez maldiem, spaidiem un viltus, parakstot šo aktu:

1. Pasūtītājs apstiprina, ka Izpildītājs veicis \_\_\_\_\_\_\_\_\_\_\_\_\_\_\_\_\_ (*datums, apmeklētās* *iestādes nosaukums, adrese*) akreditācijas pieteikuma izvērtēšanu, veikto darbu kvalitāte atbilst Vispārīgās Vienošanās noteikumiem un Pasūtītāja prasībām. Pasūtītājam nav nekādu pretenziju pret Izpildītāja veiktā darba kvalitāti.
2. Izpildītājs ir sagatavojis akreditācijas pieteikuma izvērtējumu un iesniedzis Pasūtītāja pārstāvim saskaņā ar Vispārīgās Vienošanos 2014.gada \_\_\_\_\_\_\_\_\_\_\_\_.
3. Līdzēji apliecina, ka Izpildītājs, izpildot konkrēto pakalpojumu, veicis šādu maršrutu:

|  |  |  |
| --- | --- | --- |
| **N.p.k.** | **Maršruts (konkrēta administratīvā vieta, adrese)** | **Attālums (km)** |
| 1. |  |  |
| 2. |  |  |
| 3. |  |  |
| **Kopā (km):** | |  |

1. Šis akts kalpo par pamatu, lai Pasūtītājs izpildītu Vispārīgās Vienošanās 4.1. un 4.3.apakšpunktu un pārskaitītu uz Izpildītāja rēķinā norādīto bankas kontu \_\_\_\_\_\_ EUR (summa vārdiem).
2. Šis akts ir sastādīts divos eksemplāros pa vienam katram Līdzējam, abiem eksemplāriem ir vienāds juridiskais spēks.

|  |  |  |
| --- | --- | --- |
| **Pasūtītājs** | **Izpildītājs** | |
| Jaunatnes starptautisko programmu aģentūra |  | |
| Mūkusalas iela 41, Rīga, LV -1004 |  | |
| NMR Nr.90001825883 |  | |
| Bankas rekvizīti: Valsts Kase |  | |
| TRELLV22 |  | |
| Konts: LV86TREL2150619031000 |  | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (paraksts) | \_\_\_\_\_\_\_\_\_\_\_\_\_\_\_\_\_\_\_\_\_\_\_  (paraksts) |

1. Ja pretendents ir juridiska persona, bet akreditētājapienākumus veic fiziska persona, tad attālums tiek rēķināts no akreditētāja(fiziskas personas) dzīves vietas. [↑](#footnote-ref-1)
2. Īsākais un taisnākais ceļš atbilstoši tīmekļa vietnē <http://maps.google.com> aprēķinātajam attālumam. [↑](#footnote-ref-2)
3. Ja piedāvājumu iesniedz juridiska persona, bet akreditētājapienākumus veic fiziska persona, tad apliecinājumu iesniedz arī akreditētājs (fiziska persona) [↑](#footnote-ref-3)
4. Ja pretendents ir juridiska persona, bet akreditācijas vērtētāja pienākumus veic fiziska persona, tad attālums tiek rēķināts no akreditācijas vērtētāja (fiziskas personas) dzīves vietas. [↑](#footnote-ref-4)
5. Īsākais un taisnākais ceļš atbilstoši tīmekļa vietnē <http://maps.google.com> aprēķinātajam attālumam. [↑](#footnote-ref-5)